บาทเปิด 31.30 บาทต่อดอลลาร์ แนวโน้มทรงตัว
เงินบาทเปิดตลาด 31.30 บาทต่อดอลลาร์ แนวโน้มทรงตัวในกรอบ 31.20-31.45 บาทต่อดอลลาร์ จับตาสถานการณ์โควิดในประเทศ-ต่างประเทศ
22 เม.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.30 บาท/ดอลลาร์ ใกล้เคียงจากเย็นวันที่ 21 เม.ย. 64 ที่ปิดตลาดที่ระดับ 31.32 บาท/ดอลลาร์
วันนี้คาดว่าเงินบาทจะทรงตัว เนื่องจากระยะนี้ดอลลาร์สหรัฐยังมีทิศทางที่ทรงตัว โดยปัจจัยที่นักลงทุนยังคงกังวล คือ ผลกระทบทางเศรษฐกิจจากการแพร่ระบาดของไวรัสโควิดรอบใหม่ ทั้งในอินเดีย และญี่ปุ่น รวมทั้งนักลงทุนยังจับตาข้อมูลเศรษฐกิจสำคัญของสหรัฐ โดยเฉพาะตัวเลขการขอรับสวัสดิการว่างงานรายสัปดาห์
ขณะที่ปัจจัยในประเทศ นักลงทุนก็ติดตามสถานการณ์การระบาดของไวรัสโควิด-19 ในรอบใหม่เช่นกัน
นักบริหารเงิน คาดว่า วันนี้เงินบาทจะเคลื่อนไหวในกรอบ 31.20 - 31.45 บาท/ดอลลาร์